Gw mau tau Konsert dari Konsert Phoenix Bangkit. Jelasin dalam bahasa melayu

Berikutan kejayaan komersial album Phoenix Bangkit yang dilancarkan pada 11 Jun 2001, M. Nasir mengumumkan akan mengadakan sebuah konsert khas bagi mempromosikan album ini. Konsert ini merupakan lanjutan daripada konsert sama yang disiarkan di ntv7 sempena ulang tahun kemerdekaan Malaysia ke-44 pada 31 Ogos 2001, yang mana ia menjadi kontroversi apabila Lembaga Penapisan Filem (LPF) memotong segmen deklamasi puisi dalam persembahan untuk siaran televisyen.

Konsert Phoenix Bangkit M. Nasir pada mulanya dijadualkan akan berlangsung di Suntex City, Singapura pada 5 Oktober 2001. Bagaimanapun ia ditunda selepas M. Nasir dibawa ke hospital akibat penyakit batu karang. Seperti konsertnya sebelum ini, beliau membuat persiapan dan berlatih dua bulan lebih awal untuk memastikan mempunyai stamina semasa di pentas. M. Nasir dalam temubual bersama Utusan Malaysia berkata beliau tidak terfikir untuk menangguhkannya malah berharap dapat beraksi seperti yang dijadualkan.

Konsert Phoenix Bangkit diadakan secara rasmi pada 21 Oktober 2001 di Suntex City. Penganjur konsrrt membenarkan pemegang tiket konsert yang bertarikh 5 Oktober menggunakan tiket tersebut untuk konsert pada 21 Oktober. Lebih 3,000 keping tiket telah dijual di Singapura. Konsert ini diadakan bagi mempromosikan album Phoenix Bangkit yang memuatkan lagu yang mempunyai sentuhan muzik Timur Tengah dan Asia Barat.

Dalam konsert ini, M. Nasir membawakan lagu-lagu daripada album Phoenix Bangkit dengan lagu-lagu hit seperti "Raikan Cinta", "Phoenix Bangkit Dari Abu" dan "Langgam Pak Dogo". Selain itu, beliau mengimbas kembali lagu-lagu popularnya seperti "Ekspres Rakyat", "Andalusia" dan "Kias Fansuri" yang turut mengetengahkan 15 pemuzik termasuk penyanyi latar. Persembahan M. Nasir juga turut diiringi oleh seorang pemain gendang Sunda yang diterbangkan khas dari Indonesia.

Pelakon dan pelawak Sabri Yunus bersama kumpulan dikir baratnya turut diundang menjayakan persembahan dikir barat dan sketsa. M. Nasir turut mengundang adiknya, Zoul untuk menjayakan persembahan. Beliau pada asalnya mahu menghimpunkan ahli asal kumpulannya, Kembara, iaitu A. Ali dan S. Sahlan namun tidak dapat berbuat demikian kerana mereka berdua sudah ada komitmen. Konsert ini menjadi kejayaan komersial apabila ia dihadiri seramai 3,000 penonton.